

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.martā Nr.96

(protokols Nr.3, 23.p.)

**Par atteikumu uzņemt Palīdzības reģistrā**

Priekuļu novada dome iepazīstas ar O.H., personas kods (personas kods), iesniegumu ar lūgumu sniegt palīdzību dzīvokļa jautājuma risināšanā.

Izvērtējot Priekuļu novada domes rīcībā esošo informāciju ar O.H. lietu saistītos apstākļus, konstatēts:

2019.gada 22.janvārī O.H., personas kods (personas kods), iesniedza Priekuļu novada pašvaldībai iesniegumu (reģ.Nr.3-9/2019-766) ar lūgumu sniegt palīdzību dzīvokļa jautājuma risināšanā.

2019.gada 7.februārī Priekuļu novada pašvaldības Dzīvokļu jautājumu komisija O.H. nosūtīja vēstuli Nr.3-20/2019-269 par papildus dokumentu iesniegšanu līdz 2019.gada 7.martam.

O.H. papildus ir iesniedzis sekojošus dokumentus: 22.02.2019. izziņa par deklarēto dzīvesvietu, 18.02.2019. Priekuļu novada Sociālā dienesta izziņa Nr. 2-4/2019-68 par atbilstību maznodrošinātas personas statusam, 20.02.2019. Valsts zemes dienesta izziņa Nr.9-01/804914-1/1 par nekustamo īpašumu piederību.

Saskaņā ar Valsts zemes dienesta 20.02.2019. izziņu Nr.9-01/804914-1/1 uz O.H. vārda nekustamā īpašuma valsts kadastra informācijas sistēmas aktuālajos datos nekustamie īpašumi nav reģistrēti.

Saskaņā ar 18.02.2019. Priekuļu novada Sociālā dienesta izziņu Nr.2-4/2019-68 O.H. piešķirts maznodrošinātas personas statuss uz laiku no 01.02.2019-30.04.2019, pamatojoties uz 28.12.2017. saistošajiem noteikumiem Nr.16/2017 “Par ģimenes (personas) atzīšanu par trūcīgu un maznodrošinātu un sociālās palīdzības pabalstiem Priekuļu novada pašvaldībā”.

O.H., personas kods (personas kods), 15.12.2018. deklarēja savu dzīvesvietu pašvaldībai piederošā īpašumā (adrese), bet faktiski O.H. dzīvo pašvaldībai piederošā īpašumā (adrese), kurš bija izīrēts viņa mātei līdz viņas ievietošanai pansionātā. Ar Priekuļu novada pašvaldību O.H. īres līgums nav noslēgts, tāpēc Liepas pagasta pārvalde 22.01.2019. nosūtīja O.H. brīdinājumu par nelikumīgi aizņemto telpu atbrīvošanu līdz 22.02.2019. Ar Priekuļu novada pašvaldības 28.02.2019. sēdes protokola Nr.2 lēmumu Nr.18.p. O.H. anulētas deklarētās dzīvesvietas ziņas, sakarā ar to, ka viņam nav likumiska pamata būt deklarētam pašvaldībai piederošā īpašumā.

O.H. ir 48 gadus vecs vīrietis, precējies, kurš ģimenes konfliktu rezultātā ir palicis bez dzīvesvietas. O.H. dzīvoja sievai D.H. piederošā (1/3 domājamā daļa) privātmājā (adrese). O.H. nav pastāvīgas darba vietas, strādā gadījuma darbus, un ir jāatbrīvo patvaļīgi aizņemtā dzīvesvieta pašvaldības īpašumā (adrese).

Priekuļu novada pašvaldības dzīvokļa jautājumu komisija izskatot visus O.H. iesniegtos dokumentus secināja, ka viņš neietilpst to personu kategorijās, kuras, deklarējot savu dzīvesvietu Priekuļu novada administratīvajā teritorijā ir tiesīgas reģistrēties dzīvokļa jautājumu risināšanā sniedzamās Palīdzības reģistrā, lai saņemtu pašvaldībai piederošo vai tās nomātu dzīvojamo telpu izīrēšanas palīdzību pamatojoties uz Priekuļu novada pašvaldības saistošajiem noteikumiem Nr.6 “Par palīdzību dzīvokļu jautājumu risināšanā Priekuļu novadā”.

Priekuļu novada pašvaldības Dzīvokļu jautājumu komisija 2019.gada 18.martā pieņēmusi lēmumu (prot.Nr.3, 2.p) atteikt O.H. reģistrēt Priekuļu novada pašvaldības dzīvokļu jautājumu risināšanā sniedzamās Palīdzības reģistrā.

Pamatojoties uz Priekuļu novada pašvaldības Saistošajiem noteikumiem Nr.6 “Par palīdzību dzīvokļu jautājumu risināšanā Priekuļu novadā” 2.punktu, personas, kura īrē vai īrēja dzīvojamo telpu un ir savu dzīvesvietu deklarējusi vai pēdējā deklarētā dzīvesvieta bija Priekuļu novads administratīvajā teritorijā, iesniedz Priekuļu novada domes dzīvokļu jautājumu komisijā (turpmāk tekstā –dzīvokļu jautājumu komisija) iesniegumu un Noteikumu III sadaļā minētos dokumentus, kas apliecina, ka šī persona ir tiesīga saņemt šajos Noteikumos noteikto Palīdzību. Attiecīgi pamatojoties uz Priekuļu novada pašvaldības Saistošo noteikumu Nr.6 “Par palīdzību dzīvokļu jautājumu risināšanā Priekuļu novadā” Palīdzības reģistrā tiek uzņemtas 11.; 13.; 13.1.; 13.1.1.; 13.1.2.; 13.2.; 13.3.; 13.3.1.; 13.3.2.; 13.3.; 13.4.; 13.5.; 13.6.; 13.7.; 15.; 15.1.; 15.2.; 15.2.1.; 15.2.2.; 15.2.3..; 15.2.4.; 15.25.; 15.2.6.; 15.2.7.; 15.2.8.; 15.2.9.; 16.; 16.1.; 16.2.; 17.; 17.1.; 17.2.; 17.3..;18.; 18.1.; 18.2.; 18.3.; 18.4.; 18.5. punktos minētās personas.

Ņemot vērā iepriekš minēto un pamatojoties uz Priekuļu novada pašvaldības Saistošo noteikumu Nr. 6 “Par palīdzību dzīvokļu jautājumu risināšanā Priekuļu novadā” 2.; 11.; 13.; 13.1.; 13.1.1.; 13.1.2.; 13.2.; 13.3.; 13.3.1.; 13.3.2.; 13.3.; 13.4.; 13.5.; 13.6.; 13.7.; 15.; 15.1.; 15.2.; 15.2.1.; 15.2.2.; 15.2.3..; 15.2.4.; 15.25.; 15.2.6.; 15.2.7.; 15.2.8.; 15.2.9.; 16.; 16.1.; 16.2.; 17.; 17.1.; 17.2.; 17.3..;18.; 18.1.; 18.2.; 18.3.; 18.4.; 18.5. punktu, Priekuļu novada pašvaldības Tautsaimniecības komitejas 2019.gada 21.marta (protokols Nr.3) lēmumu, atklāti balsojot: PAR -, PRET-, ATTURAS-, PAR –14 (Elīna Stapulone, Aivars Tīdemanis, Aivars Kalnietis, Baiba Karlsberga, Anna Broka, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Atteikt reģistrēt O.H., personas kods (personas kods), Priekuļu novada pašvaldības dzīvokļu jautājumu risināšanā sniedzamās Palīdzības reģistrā.

2. Lēmumu nosūtīt O.H. uz adresi (adrese).

3. Atbildīgo par lēmuma izpildi noteikt Dzīvokļu jautājumu komisiju.

Domes priekšsēdētāja (paraksts) Elīna Stapulone